Faatee
Eebbi Arsii ( yookan Eebba Sikkoo fi Mandoo) akka waliigalaatti maqaa faatee jedhamuun waamama. Faateen eebba Oromoo Arsii waan afur irratti bu'uureffateedha. Isaanis ta cidhaa, ta boohaa, ta dhibaayyuu fi Jiloota Uumaa fi Uumee Arsii gurraachaatiin wal qabataniiti. Wanti gaafa gammachuu jedhamu kadhaa gadda jalaa woyyoomuu keessatti hin jedhamu. Haa ta'uu malee seensi faateewwan hundaafuu tokkoma. Arsiin yoo eebbifatu dhiltee dhinnaa ykn iltee dhinnaa jedhee jalqaba. Kunis yoo hiikamu na hoffolchaa akka jechuuti. Erga hoffoltii gaafate booda ammoo ijarraa hafaa nu hambisaa jedhee eebba isaa itti fufa. Seensa irrattis Faatee Waaqa lafti isii dhagahi jedhama.
Eebba Arsii.
Dhiltee Dhinnaa... Hoffolaa
Dhiltee Dhinnaa... Hoffolaa
Dhiltee Dhinnaa... Hoffolaa
Faatee waaqni dhagahi... Dhagahi
Lafti sii dhagahi... Dhagahi
Gadaan dhagayi... Dhagahi
Gadaamoojjiin dhagayi... Dhagayi
Dhibbi dhagayi... Dhagayi
Dhibaayyuun dhagayi... Dhagayi
Gadabitti nu galchi... Galchi
Gadaa nu hulluuqsisi... Hulluuqsisi
Waraana qaqeessi... qaqeessi
Oromoo qaqatti nuu bulchi... bulchi
Doloolloo yaasi... Yaasi
Yaa’aa gabbis... Yaasi
Jinfuu tuuli... Tuuli
Tuulaa diinaa diigi... Diigi
Oromoo biifaa si godhi... Si Godhi
Biiftuu ganamaa si godhi... Si Godhi
Ejersa gaaraa si godhi... Si Roobi
Korma nyaaraa si godhi... Si Roobi
Bokkaa sii roobi... Sii Roobi
Bokkuu sii moosisi... Sii Moosisi
Laftana ititi... Ititi
Itittuu nu obaasi... Obaasi